open-index/open-wikipedia-markdown huggingface dataset:
Зеленгора

**Зеленгора** е планина во Република Српска, БиХ, која се налаоѓа во склоп на Националниот парк Сутјеска.

## Географија
Се наоѓа кај границата со Црна Гора, а поделена е помеѓу 3 општини: Гацко, Калиновик и Фоча. Најпозната е по голем број на леднички езера, од кои најпознати се Котланичко езеро, Орловачко езеро, Штиринско езеро, Југово езеро, Доње Баре, Горње Баре и др. Во централниот масив на Зеленгора , Брегоч (2.014 -{m}-) е највсоката точка.
Планината Зеленгора е ограничена од север со јелечките планини Хусад и Радомишља, од северозапад со Загорје, Вучјите ридови и Обље, од запад, југозапад и југ со реката Неретва, Гредеља, со утоката на Јабушница, Сутјеска, од југоисток и исток со кањот на Сутјеска, реката Сутјеска, планината Волујак и Маглиќ (планина), од североисток со Малуш планина и планината Руд. Целиот комплекс на Зеленгора опфаќа околу 150-160 -{км2}- површине.

Зеленгора има богата флора и фауна, особено во делот каде се налаоѓа прашумата Перуќица.

## Занимливости
* За време на Втората светска војна, 10 јуни 1942 година на планината е основана Четвртата пролетерска црногорска ударна бригада. 
* Исто така на планината на 12 и 13 мај 1945 година се одиграла Битката на Зеленгора помеѓу четниците и партизаните.

## Туризам
Една од најубавите планини во Босна и Херцеговина привлекува голем број на луѓе, како од регионот така и од државите на западна Европа, посакуван одмор и лесна рекреација, а на нејѕините висорамнини почнуваат да се одржуваат ралични манифестации кои промовираат чист воздух и богата разновидност на растително и животинско царство на Зеленгора. Една од тие манифестации се Денови на боровницата (Зеленгора) (Дани боровнице) а исто така е популарна и планинарската акција "Езерата на Зеленгора" ("Језера Зеленгоре"), во рамки на која се организираат тури до нејѕините 6 езера.

## Галерија

Orlovačko jezero na Zelengori, nacionalni park Sutjeska.jpg
Orlovačko jezero, Zelengora, nacionalni park Sutjeska.jpg
Orlovačko jezero, Zelengora.jpg
Orlovačko jezero.jpg
Walking in Zelengora (3887447452).jpg
Zelengora.JPG
Zelengora iz magle.jpg
Zelengora, zalazak sunca.jpg
Zelengora jesen.jpg
Zelengora, udoli pod Bregocem se silnici do Kalinoviku.jpg
Zelengora, horske louky a haje (brejle).jpg
Zelengora, pod prusmykem Vrata (1880&nbsp;м).jpg
Pašna poljana.jpg
Stećci na Zelengori.jpg
Ka vrhu.jpg
Vrhovi Zelengore.jpg
Stog, jedan od vrhova Zelengore.jpg


## Надворешни врски

* Чланак о планини на -{www.gacko.net}- 
* Чланак о планини на -{www.summitpost.org}- 
* Чланак о планини на -{www.zelengora.net}- 

Категорија:Национален парк Сутјеска
Категорија:Планини во Република Српска
Јањски Острови

**Јањските Острови** се наоѓаат во „јужниот џеп” на западниот дел на Република Српска, припаѓаат на општините Шипово на 9 км од нејѕиниот центар и околу 90 км од регионалниот центар на Бања Лука. По целата должина на Јањските Острови, тече истоимената река Јањ.

Во нејзината близина се наоѓаат населените места Бабиќи, Брдо, Ваган, Водица, Горица, Грбавица, Греда, Ѓукиќи, Кнежевиќи, Кичелово брдо, Липовача, Љуша, Мочиоци, Натпоље, Подобзир, Попуже, Прибељци, Стројице, Тодориќи, Чуклиќ и свте тие заедно ја сочинуваат историската, географска и културна област Јањ во општина Шипово.

Во непосредна близина се наоѓа и прашумата Јањ, како и Манастирот Глоговац.

## Растителен и животински свет

Поради извонредната сочуваност на природата, разновидните живеалишта и специфични климатски услови, Јањските Острови се богати со растителен и животински свет. На овој простор се наоѓаат голем број на шуми, а во неговата околина и доста шумски висорамнини.

Реката е исклучително богата со риби — пастрмка и липљен. Околните шуми се живеалишта на многу диви животни — зајаци, волци, лисици, темни мечки, срни, диви свињи па и на рисот. Од птици во густите шуми може да се видат голем бел тетраб, љештарка, јастреб, сокол, орел, гулаби, клукајдрвци и многу други видови.

Релјефот е во најголем дел изграден од седиментни варовнички карпи и доломит. Варовничките површини се испресечени со бројни тектонски пукнатини на кои се створени бројни форми на релјеф (вртачи, долини, јами, пештери).

## Клима

Јањските Острови во глобалниот климатски поглед се наоѓаат во појасот со умерено континентална клима.

## Река Јањ

Реката Јањ тече низ извири 13 км јужно од Шипово на надморска височина од 612 м во исклучително длабок кањон чии стрмнини се преку 200 м.

Токму во Јањските острови, реката Јањ се разлева во многобројни поточиња кои после неколку километри повторно се спојуваат.

## Туризам

Резерватот Јањски Острови е популарно туристичко место за излет и најатрактивно место за излет во Шипово. Мир, богатство со бујно зеленило, шуми и реката Јањ е онаа што најмногу ги привлекува туристите. Она што најмногу ги краси Јањските острови се големиот број на слапови, потоци и водопади кои се протегаат по должина на целото место. Местото е погодно за лов и риболов, а постои и можност за изнајмување на соба во селските домаќинства.

Во 2016 година на Јањските острови одржан е музички фестивал З.Е.Т. (забава, екологија и туризам) од Шипово на кој настапиле многобројни изведуваачи.

## Галерија

Janjske otoke 02.jpg
Janjske otoke 03.jpg
Janjske otoke 05.jpg
Janjske otoke 06.jpg
Заштићени природни предио Плива, Јањ са резерватом Јањске отоке - Janjske otoke.jpg
Заштићени природни предио Плива, Јањ са резерватом Јањске отоке - Mlin Janjske otoke.jpg

Заштићени природни предио Плива, Јањ са резерватом Јањске отоке - Slap Janjske otoke.jpg

Janjske otoke 03.jpg

Janjske otoke 02.jpg

Janjske otoke, Šipovo.jpg



## Поврзано
* Општина Шипово
* Прашума Јањ
* Јањ
* Зет од Шипово

## Надворешни врски

* Туристичка организација на Република Српска
* Мрежно место на Општина Шипово

Категорија:Општина Шипово
Категорија:Јањ
Категорија:Туризам во Република Српска
Жилавка

**Жилавка** е бело вино од разновидно грозје, засадено првенствено во регионот на Мостар, Херцеговина, во јужниот дел на Босна и Херцеговина. Како сортно вино, Жилавка е позната по својата светла свежина и киселост. Идеална за комбинирани оброци, често е старо како даб "берик" гроздобер, кој претставува повеќе полно и земјени вино со јаткасти аспекти кои биле поприсутни во вината произведени во раните 2000-ти и порано..

Широко засадени низ цела поранешна Југославија, Жилавката била само мало мешано грозје што се користело низ целата поранешна држава.

Производството е генерално фокусирано во областа јужно од Мостар околу селата Читлук, Меѓугорје, Љубушки и Чапљина со познати продуценти како Нуиќ, Шекгро, Бркиќ, Винарија Читлук, Задро и Витаи / Гангаш.

## Жилавка во Македонија
Американскиот весник „Волстрит журнал“ го рангирал виното „Жилавка“ на македонската винарија „Стоби“ меѓу топ пет пролетни вина во светот. Исто така и сортата „Вранец“ од бербата од 2012 година била препорачан од реномираниот „Вашингтон пост“ и ја доби оценката – „одличен“. Винскиот критичар на „Волстрит журнал“, Вил Лионс за „Жилавка“ напишал: „Ова вино е направено од помалку позната сорта на грозје и е апсолутно воодушевувачко. Бело, со убава и нежна сламеста боја, а поттекнува од Република Македонија. Има прекрасна миризлива нишка со ноти на дуња, зрели праски и лимон. Уште на првата голтка е сочно и лесно со суптилна лутина. Одлично оди со зачинета храна“.

## Синоними
Жилавка е исто така позната под синонимите Мостарска, Мостарска Жилавка, Желавка Бијела, Жилава Херцеговачка, Жилавка, Жилавка Биља и Жилавка Мостарска.

## Наводи

Категорија:Македонско вино
ATC код A16

## A16A Други производи за алиментарниот тракт и метаболизмот

### A16AA [[Аминокиселини]] и деривати
:A16AA01 Левокарнитин
:A16AA02 Адеметионин
:A16AA03 Левоглутамид
:A16AA04 Меркаптамин
:A16AA05 Карглуминска киселина
:A16AA06 Бетаин
:A16AA07 Метрелептин
:QA16AA51 Левокарнитин, комбинации

### A16AB [[Ензим]]и
:A16AB01 Алглуцераза
:A16AB02 Имиглуцераза
:A16AB03 Агализидаза алфа
:A16AB04 Агализидаза бета
:A16AB05 Ларонидаза
:A16AB06 Сакрозидаза
:A16AB07 Алглукозидаза алфа
:A16AB08 Галсулфаза
:A16AB09 Идурсулфаза
:A16AB10 Велаглуцераза алфа
:A16AB11 Талиглуцераза алфа
:A16AB12 Елосулфаза алфа
:A16AB13 Асфотаза алфа
:A16AB14 Себелипаза алфа
:A16AB15 Велманаза алфа
:A16AB16 Идурсулфаза бета
:A16AB17 Церилипоназа алфа
:A16AB18 Вестронидаза алфа
:A16AB19 Пегвалиаза

## Наводи

A16
ATC код A05

## A05A Билијарна терапија

### A05AA Жолчни киселини и деривати

## Наводи

A05
Список на болници во Македонија

Ова е список на **[[болница|болници]] во [[Македонија]]**.

## Јавно здравство
### Општи болници
* Градска Општа болница „8 Септември“ - Скопје
* Општа болница - Велес
* Општа болница - Гевгелија
* Општа болница „Д-р Ферид Мурад“ - Гостивар
* Општа болница - Дебар
* Општа болница - Кавадарци
* Општа болница - Кичево
* Општа болница - Кочани
* Општа болница - Куманово
* Општа болница - Охрид
* Општа болница „Борка Талески“ - Прилеп
* Општа болница - Струмица
* Општа болница - Струга

### Клинички болници
* ЈЗУ Клиничка болница – Тетово
* ЈЗУ Клиничка болница - Штип
* ЈЗУ Клиничка болница „Д-Р Трифун Пановски“ – Битола

### Специјални болници
* СБ за белодробни заболувања и туберкулоза „Јасеново“ - Велес
* СБ за белодробни заболувања и туберкулоза „Лешок“ – с. Лешок
* СБ за превенција, лекување и рехабилитација на респираторни заболувања - Отешево
* СБ за превенција, лекување и рехабилитација на кардиоваскуларни заболувања – Охрид
* СБ за ортопедија и трауматологија „Св. Еразмо“ – Охрид
* СБ за геријатриска и палијативна медоцина „13 Ноември” - Скопје
* СБ по гинекологија и акушерство „Мајка Тереза“ - Скопје
* Психијатриска болница – Негорци, Гевгелија
* Психијатриска болница – Демир Хисар
* Психијатриска болница – Скопје

## Приватно здравство
### Општи болници
* ПЗУ во мешовита сопственост Општа болница Ре-МЕДИКА - Скопје

## Клинички болници
* ПЗУ Клиничка болница „Жан Митрев“ - Скопје

## Специјални болници
* ПЗУ СБ по гинекологија и акушерство „Плодност“ - Битола

## Надворешни врски
* „Здравствени установи на Република Македонија“ , Агенција за заштита на правото за слободен пристап до информациите од јавен карактер

Категорија:Здравствени установи во Македонија
Саули Ваисанен

**Саули Апо Каспери Ваисанен** (роден на 5 јуни, 1994 година) е фински фудбалер, играч од одбраната на СПАЛ и на финската репрезентација.

## Животопис
Ваисанен е роден во Хелсинки. Неговата мајка Ана-Лиза Тилус е истакнат телевизиски презентер на Yle TV1 и полуфиналист на Мис на светот 1984.

## Надворешни врски

* Саули Ваисанен на soccerway 
* Саули Ваисанен на transfermarkt

Категорија:Фински фудбалери
Категорија:Фудбалери на ФК АИК
Категорија:Фудбалери на ФК СПАЛ
Категорија:Живи луѓе
Категорија:Фудбалери во Серија А
Категорија:Родени во 1994 година
Падарчица (Сарандиново)

**Падарчица** — археолошко наоѓалиште во прилепското село Сарандиново. Ноаѓалиштето поради неистраженоста не е утврдено и не е датирано. Во 1951-1957 македонскиот антрополог Јован Ф. Трифуноски при своите истражувања забележал дека јужно од селото, месното население при обработување на нивите пронаоѓале градежен материјал и керамика.

## Поврзано
*Тумба — неопределено наоѓалиште од непознат период;
*Список на археолошки наоѓалишта во Прилепско;

## Наводи

Категорија:Сарандиново
Селска Црква (Секирци)

**Селска Црква** — археолошко наоѓалиште во прилепското село Секирци. Претставува осамен наод од римско време. Се наоѓа во ѕидовите на селската црква Св. Атанасиј, каде има вградено мермерни плочи со натписи.

## Поврзано
*Пепелиште — населба од непознат период;
*Богатинец — гроб од непознат период;
*Шарена Петлица — некропола од непознат период;
*Список на археолошки наоѓалишта во Прилепско;

## Наводи

Категорија:Секирци
Пепелиште (Секирци)

**Пепелиште** или **Брегои** — археолошко наоѓалиште во прилепското село Секирци. Претставува населба, но поради неистраженоста не е датиран. Во 1951-1957 македонскиот антрополог Јован Ф. Трифуноски при своите истражувања забележал дека јужно од селото, месното население пронаоѓало врчви и темели на објекти.

## Поврзано
*Селска Црква — осамен наод од римско време;
*Богатинец — гроб од непознат период;
*Шарена Петлица — некропола од непознат период;
*Список на археолошки наоѓалишта во Прилепско;

## Наводи

Категорија:Секирци
Увеја (Валис и Футуна)

:*За истоименото традиционално кралство видете [[Кралство Увеа]].*

**Увеа** (увејски: *Uvea*) или познат и како **Валисов Остров** или само **Валис** (француски: *Wallis*) — еден од трите големи острови на  француската територија Валис и Футуна.  Увеа е дел од Полинезија, островска група во Океанија. Увеа се наоѓа северно од Тонга, североисточно од Фиџи, источно од Ротума (Фиџи), југоисточно од Тувалу, југозападно од Токелау и западно од Самоа. Островот има површина од околу 100&nbsp;км2 и население од околу 11.000 жители. Главен град на Увеа е Мата-Уту. Најголем јазик на островот е увејски јазик, а главна религија е христијанството (римокатолицизмот). Увеа е вулкански остров со плодна почва и има неколку езерца. Највисока точна на островот е планината Лока со 131 метар надморска височина. Островот е дел од традиционалното кралство со исто име.

## Географија
Вкупната површина на островот е 77,5&nbsp;км2  и пречник на островот е околу 50&nbsp;км. Највисока точка на островот е планината Лока со 131 метар. Островот е со вулканско потекло и поради тоа има повеќе езерца на островот, како што е на пример езерото Лалолало.

Увеа е оддалечен 240 км од Футуна и Алофи. Околу островот има 15 мали островчиња кои формираат корален гребен околу островот.

## Административна поделба
Увеа е поделен на три округа. Од север кон југ тие се:
*Хихифо: опфаќа пет села, Ваилала, Туфуоне, Ваитупу, Малае и Алеле.
*Хахаке : опфаќа шест села, Лику, Акаака, Мата-Уту, Ахоа, Фалалеу и Хафуасиа.
*Муа : опфаќа десет села, Лавегаху, Тепа, Гахи, Хатофо, Малаефоу, Колопо, Халало, Утуфуа, Ваималау и Теси.

## Демографија
Според податоците од 2003 година, Увеа имал население од 10.071 жители, односно 67% од вкупното население на Валис и Футуна. Најголем јазик, а воедно и автохтон, е увејски јазик.

## Транспорт
Летови на островот врши само новокаледониската компанија Aircalin.  Постои и поморски сообраќај со околните острови.

## Образование
На островот има околу 12 основни училишта, четири средни училишта и едно вишо средно.

## Поврзано
* Увејски јазик
* Валис и Футуна

## Белешки

## Наводи
* E.G. Burrows, *Ethnology of Uvea*, BPB 1937.
* 
*, Volume I, Volume II-III

## Надворешни врски
* Француски свет, јазично мрежно место 
* Детална карта на Увеа 
* Слики од Увеа
* Знаме на кралството Увеа
* Увејски зборови на Австронезиската база на основни зборови 

Категорија:Увеа
Категорија:Кратерски езера
Горан Николовски

**Горан Николовски** — актуелен директор на Управата за безбедност и контраразузнавање на Македонија од јуни 2017.

## Животопис

Горан Николовски е роден на  во Скопје. Дипломирал на Факултетот за безбедност во Скопје во 1991 година.

## Работно искуство
* 1992-1997 - оперативен работник во УБК (ДБК)
* 1997-1998 - началник на Сектор во УБК
* 1998 -1999 - главен инспектор во УБК
* 1999-2001 - главен инспектор по контраразузнавање во УБК
* 2001-2013 - началник на Сектор за контратероризам
* 2013-2015 - началник на Оддел за контраразузнавање
* 2015–2017 - помошник директор за контраразузнавање
 
## Наводи

## Надворешни врски
* ДИРЕКТОР НА УПРАВАТА ЗА БЕЗБЕДНОСТ И КОНТРАРАЗУЗНАВАЊЕ 

Категорија:Живи луѓе
Категорија:Директори на Управата за безбедност и контраразузнавање на Македонија
Бојата на калинките

**„Бојата на калинките“** (ерменски: *Նռան գույնը*) — советски филм од 1968 година, во режија на Сергеј Параџанов, кој е автор и на сценариото, засновано врз поезијата на ерменскиот поет Сајат Нова. Главните улоги ги играат: Софико Чиаурели, Мелкон Алкесанјан, Вилен Галстјан, Ѓорги Гегечкори, Спартак Багашвили итн. Автор на музиката е Тигран Мансурјан.

Во 1982 година, филмот се нашол на списокот на десетте најдобри филмови на сите времиња, според изборот на *Cahiers du cinéma*. Во 2012 година, во изборот на најдобрите филмови во историјата според *Sight & Sound*, „Бојата на калинките“ бил рангиран на 84. место, а исто така се појавил и на списокот на најдобрите филмови во изборот на *Time Out*. На мрежното место на *Rotten Tomatoes* филмот има рејтинг од 91%.

## Содржина
Филмот го прикажува животот на ерменскиот поет од XVIII век, Сајат Нова, од неговото детство до смртта. Филмот е поделен на осум дела: „Детството“, „Младоста“, „На дворот на кнезот“, „Манастирот“, „Сонот“, „Староста“, „Ангелот на смртта“ и „Смртта“. Во нив се прикажани разни сцени од животот на Сајат Нова и ерменски обичаи, како: верското воспитување во младоста, капењето на мажите и жените во јавната бања, молитвата во дворецот на кнезот пред почетокот на ловот, вљубувањето во принцезата, заминувањето во манастир, ритуали поврзани со крштевки и погреби, заминувањето од манастирот, жртвено колење овци, смртта на светиот татко Лазар, смртта на поетот итн.

## Надворешни врски
*Parajanov.com Мрежно место на Параџанов
*
*www.archive.org
*Reverse Shot Online
*

## Наводи

Категорија:Филмови од 1968 година
Категорија:Авангардни филмови
Категорија:Експериментални филмови
Категорија:Неми филмови
Категорија:Филмови на ерменски јазик
Категорија:Култни филмови
Категорија:Советски филмови
Категорија:Филмови на Сергеј Параџанов
Категорија:Филмови со Софико Чиаурели
Категорија:Филмови со Спартак Багашвили
Категорија:Филмови со Мелкон Алкесанјан
Категорија:Филмови со Вилен Галстјан
Категорија:Филмови со Ѓорги Гегечкори
Категорија:Биографски филмови
Избезумен (филм од 1988)

**Избезумен** (англиски: *Frantic*) - американско-француски филм од 1988 година, во режија на Роман Полански. Главните улоги ги играат: Харисон Форд, Бети Бакли, Дејвид Хадлстоун, итн. Музиката за филмот ја компонирал Енио Мориконе. Филмот постигнал голем комерцијален успех, а истовремено добил пофални критики.

## Содржина
Американскиот хирург Ричард Волкер (го игра Форд) пристигнува во Париз со својата сопруга Сондра (ја игра Бакли). Пред 20 години, тие го поминале медениот месец во истиот град. Кога се сместуваат во хотелската соба, тие откриваат дека им дале погрешен куфер. Потоа, додека Ричард се тушира, Сондра исчезнува од собата. Најпрвин, Ричард е збунет, но набргу станува избезумен, сфаќајќи дека париската полиција не сака да му помогне. Тој претпоставува дека исчезнувањето на неговата сопруга е некако поврзано со куферот. Оттука, тој сам ја започнува потрагата по неа при што, врз основа на еден телефонски број, ја наоѓа сопственичката на куферот...

## Наводи

Категорија:Американски филмови
Категорија:Француски филмови
Категорија:Филмови на англиски јазик
Категорија:Филмови од 1988 година
Категорија:Трилери
Категорија:Филмови на Роман Полански
Категорија:Филмови со Харисон Форд
Категорија:Филмови на француски јазик
Незаконски влез (филм од 1992)

**Незаконски влез** (англиски: *Unlawful Entry*) - американски филм од 1992 година, во режија на Џонатан Каплан, според сценариото на Луис Колик. Главните улоги ги играат: Курт Расел, Реј Лјота, Медлин Стоу, Роџер Е. Мозли, Кен Лернер, итн. Филмот постигнал голем комерцијален успех, носејќи заработка од 60 милиони долари, а Реј Лјота бил номиниран за наградите на „МТВ“, во категоријата за најдобар негативен лик. 

## Содржина
Мајкл Кар (го игра Расел) и неговата сопруга Карен (ја игра Стоу) се имотен пар од Лос Анџелес. Една ноќ, во нивната куќа влегува крадец кој им се заканува со убиство, но тие успеваат да се одбранат. Тие ја повикуваат полицијата при што го запознаваат инспекторот Пит Дејвис (го игра Лјота), кој им ветува дека за брзо време ќе го пронајдат крадецот. Така, тие се спријателуваат со Пит и тој почнува често да ги посетува, отворено додворувајќи ѝ се на Карен. На тој начин, нивниот живот постепено се претвора во измачување... 

## Наводи

Категорија:Американски филмови
Категорија:Филмови на англиски јазик
Категорија:Филмови од 1992 година
Категорија:Трилери
Категорија:Филмови со Реј Лјота
Категорија:Филмови со Медлин Стоу
Категорија:Филмови на Џонатан Каплан
Категорија:Филмови со Курт Расел
Железо-дефициентна анемија

**Железо-дефициентна анемија** или **сидеропенична анемија** се јавува поради недостиг на железо во организмот. Како резултат на тој недостиг се нарушува создавањето на хемоглобинот.

Симптомите кои ги предизвикува се: замор, слабост, омалаксаност, бледило на кожата, вртоглавици, главоболки и др.

Железо-дефициентната анемија вообичаено е предизвикана од губиток на крв, намален внес на железо преку исхраната или намалена апсорпција на железото во дигестивниот тракт.

Во 2015 година околу 1.48 милијарда луѓе имале железо-дефициентна анемија. Недоволен внес на железо преку исхраната се смета дека е причинител на приближно половина од случаите. Жените и малите деца се најчесто погодени. Во 2015, анемијата поради дефицит на железо резултирала со околу 54,000 смртни случаи – што е намалување во споредба со 213,000 смртни случаи во 1990 година.

## Наводи

Категорија:Болести на крвта
Категорија:Метаболизам на железото
Макаби Ирони Ашдод

**ФК Макаби Ирони Ашдод** (хебрејски:מכבי עירוני אשדוד) е клуб кој потекнува од Ашдод, Израел. Настапува на Стадион Ха'jод Алeф во Лига Алеф. Бил формиран во 1961 година.

## Историја
Клубот е основан во 1961 година од страна на членовите на Макаби Ашдод. Тимот стигна до првата дивизија на крајот од сезоната 1992/93. Во 1999 година клубот беше избришан, поради спојување со Хапоел Ашдод, општинскиот соперник. Во април 2015 година, инициран од навивачите, клубот повторно беше воспоставен

## достигнувања

* Израелскиот куп (Полуфинале): 1997/98
* Национална лига (Второ место): 1992/93, 1996/97

Категорија:Фудбалски клубови од Израел
Категорија:Спортот во Ашдод
Стадион Ха'jод Алeф

**Стадион Ха'jод Алeф** (хебрејски:אצטדיון הי"א‎, *Itztadion H'yod Alef*) е стадион кој се наоѓа во Ашдод, Израел.

Овој стадион моментално го користат фудбалските клубови од Ашдод, Moaдон Спорт Ашдод и Макаби Ирони Ашдод.

Стадионот има сместивост од 7.800 места. Стадионот е именуван по 11 спортисти, Убиени од страна на терористите,  Во времето на Летни олимписки игри 1972.

Категорија:Спортот во Ашдод
Бакарниот кањон (филм од 1950)

**Бакарниот кањон** (англиски: *Copper Canyon*) - американски филм од 1950 година, во режија на Џон Фароу, според сценариото на Џонатан Латимер, засновано врз расказот на Ричард Инглиш. Главните улоги ги играат: Реј Миланд, Хеди Ламар, Мекдоналд Кери, Мона Фримен итн.

## Содржина
По завршувањето на Американската граѓанска војна, група војници на Конфедерацијата се обидува да живее нормален живот во малиот град Копер Таун. Меѓутоа, нив постојано ги вознемирува група локални разбојници, предводени од шерифот и неговите помошници. Особено е злогласен заменикот на шерифот Лејн Тревис (го игра Кери), а со разбојниците, всушност, раководи убавата и опасна девојка Лиса Росел (ја игра Ламар). Поради тоа, поранешните војници тајно го повикуваат Џони Картер (го игра Миланд), кој настапува во еден циркус. Најпрвин, Картер ги одбива, зашто со настапот во циркусот тој го крие вистинскиот идентитет, криејќи се од власта. Но, подоцна, заедно со циркусот, тој пристигнува во Копер Таун и веднаш се вљубува во Лиса.

## Наводи

Категорија:Американски филмови
Категорија:Филмови на англиски јазик
Категорија:Филмови од 1950 година
Категорија:Филмови на Џон Фароу
Категорија:Филмови со Хеди Ламар
Категорија:Филмови со Реј Миланд
Категорија:Вестерни
Ченаб

**Ченаб** или **Чанаб** (, , ) — значајна река во Индија и Пакистан. Извира во горните делови на Хималаите, во округот Лахаул и Спити на сојузната држава Химачал Прадеш, Индија. Се образува со слевање на реките **Чандра** и **Бага**. Тече низ Џаму (сој. држ. Џаму и Кашмир) и продолжува во низината на Пенџаб, Пакистан. По договор, водите на Ченаб му припаѓаат на Пакистан.

## Историја
За реката се знаело уште во ведскиот период (XVI-VII век п.н.е.) кога се нарекувала **Чандрабанга** () или *Асикни* (), а меѓу древните Македонци како *Искмати* () и *Акесин*. Во 325 г. п.н.е. Александар Македонски го основал градот Александрија на Инд (на местото на денешните Уч, Митанкот или Чачаран во Пакистан) на вливот на Панџнад во Инд.

## Галерија

Chandra River.jpg|Чандра — горна притока на Ченаб
Bhaga River near Jispa.jpg|Бага кај Џиспа во Лахаул
Chenab River1.jpg|Ченаб во градот Гуџрат
Chandrabhaga river through Pangi valley.jpg|Ченаб низ долината Панги


## Поврзано
* Панџнад
* Александрија на Инд
* Џелам (Хидасп)

## Наводи

## Надворешни врски

* Чинаб — Голема советска енциклопедија 
* Ченаб на Енциклопедија Британика 1911 

Категорија:Реки во Индија
Категорија:Реки во Пакистан
Категорија:Индски слив
Категорија:Географија на Химачал Прадеш
Категорија:Географија на Џаму и Кашмир
Категорија:Пенџаб (Пакистан)
Категорија:Меѓународни реки во Азија
Кристијан Барнард

мини|Кристијан Барнард
**Кристијан Н. Барнард** (англиски Christiaan N. Barnand) е роден во Бифорт Вест, 8 ноември 1922-Пафос 2 септември 2001. Тој бил јужно африкански кардиохирург кој го извел првото успешно пресадување на срце.

## Прво успешно пресадување на срце
По првото успешно пресадување на бубрег во 1953 година, во САД, Барнард ја извел првото пресадување на бубрег во Јужноафриканската Република во октомври 1967. Барнанд неколку години експериментирал со пресадување на срце на животни. Пресадување на срце било извршено на повеќе од 50 кучиња. Благодарение на исчекорите кој ги направиле пионерите, меѓу кој и Норман Шамвеј, неколку хируршки екипи биле во положба да го подготват првото пресадување на срце. Бернард имал пациент кој бил подготвен да се подвргне на процедурата, но му бил потребен соодветен дарител.

Го извел првото пресадување на срце на 3 декември 1967 година, со асистенција на својот брат Маријус Бернард, а операцијата траела 9 часа и во неа учествувале 30 луѓе. Пациентот се викал Луис Вашкански, 54  годишен продавач, кој боледувал од дијабетис и од неизлечlива срцева болест. Барнард подоцна напишал:

*„На човекот кој умира не му е тешко да донесе тешка одлука бидејќи знае дека е на крајот. Ако ве брка лав на крајбрежје каде што има крокодили, вие ќе скокнете во водата, уверени дека имате шанса да препливате на другата страна.“*

Дарител била младата Дениз Дарвал, на која што мозокот и бил оштетен во несреќа на 2 декември 1967, додека преминувала улица во Кејптаун. По тоа што нејзиниот татко дозволил нејзиното срце да го искористи Барнард за пресадување.

Барнард станал меѓународна ѕвезда преку ноќ и бил славен ширум светот поради своите достигнувања. Тој продолжил да врши пресадување на срце. По пресадувањето кое е извршено на 2 јануари 1968 пациентот Филип Блајберг преживеал уште 19 месеци. Дороти Фишер добила срце во 1969, и станала првиот црн примател. Живеела 12 години и 6 месеци по пресадувањето. Дирк ван Зил кој добил срце 1971 е пациент кој најдолго живеел според новите мислења, преку 23 години.

## Смрт
Кристијан Барнард умрел во септември 2001, додека бил на одмор во Пафос, на Кипар. Првите извештаи покажале дека умрел од срцев удар, но аутопсијата покажала дека умрел од сериозен напад на астма.

Категорија:Јужноафриканци
Категорија:Хирурзи
Категорија:Апсолвенти на Минесотскиот универзитет
Категорија:Починати во 2001 година
Категорија:Родени во 1922 година
Категорија:Африканери
Часови на очајот (филм од 1955)

**„Часови на очајот“** (англиски: *The desperate hours*) — американски филм од 1955 година, во режија на Вилијам Вајлер по сценариото на Џозеф Хејс, засновано врз неговиот роман. Главните улоги ги толкуваат: Хемфри Богарт, Фредрик Марч, Артур Кенеди, Марта Скот, Дјуи Мартин, Мери Марфи, Ричард Евер, Роберт Мидлтон, итн.

## Содржина
Дејството на филмот се одвива во едно богато предградие во САД, во средината на 1950-тите. Ден Хилијард (го игра Марч) живее мирен живот со сопругата Елинор (ја игра Скот), ќерката Синди (ја игра Марфи) и малиот син. Меѓутоа, идиличниот живот во тоа подрачје е нарушен од бегството на криминалецот Глен Грифин (го игра Богарт), осуден на повеќегодишна затворска казна поради убиство. Заедно со Грифин бегаат и неговиот помал брат Хал (го игра Мартин) и другарот Сем Кобиш (го игра Мидлтон). Бегајќи од полицијата, предводена од детективот Џеси Бард (го игра Кенеди), тројцата бегалци влегуваат во куќата на Ден, а Елинор ја земаат за заложник. На почетокот, Ден е сосема збунет и неспособен да го заштити семејството, но со текот на времето, ситуацијата почнува да се менува...

## Наводи

Категорија:Американски филмови
Категорија:Филмови на англиски јазик
Категорија:Филмови од 1955 година
Категорија:Филмови засновани на романи
Категорија:Трилери
Категорија:Филмови на Вилијам Вајлер
Категорија:Филмови со Хемфри Богарт
Категорија:Филмови со Фредрик Марч
Категорија:Филмови со Артур Кенеди
Категорија:Црно-бели филмови
Оган од суети (филм од 1990)

**Оган од суети** (англиски: *The Bonfire of the Vanities*) - американски филм од 1990 година, во режија на Брајан де Палма. Главните улоги ги толкуваат: Том Хенкс, Брус Вилис, Мелани Грифит, Ким Кетрал, Саул Рубинек, Морган Фримен, итн. Филмот е заснован врз романот на Том Вулф.

## Содржина
Шерман Мекој (го игра Хенкс) е успешен и богат брокер од Њујорк. Еднаш, возејќи се со својата љубовница Марија Раскин (ја игра Грифит), тој заглавува во мрачна улица во Бронкс, каде што го напаѓаат двајца Афроамериканци. Во паниката, Марија (која го вози автомобилот) го потчукнува едно од момчињата, а потоа Шерман и Марија бегаат од местото. Шерман предлага да го пријават случајот во полиција, но Марија се плаши да не биде обвинета. Истовремено, еден амбициозен политичар (Евреин), кој сака да стане градоначалник на Њујорк, упорно бара начин како да ги освои гласовите на црните гласачи. Неговиот тим успева да открие дека момчето од Бронкс било удрено од автомобилот на Шерман и политичарот започнува медиумска кампања, предводена од новинарот Питер Фалоу (го игра Вилис), тврдејќи дека богатиот белец безмилосно го прегазил црното момче, а потоа побегнал...

## Наводи

Категорија:Американски филмови
Категорија:Филмови на англиски јазик
Категорија:Филмови од 1990 година
Категорија:Филмски комедии
Категорија:Филмови на Брајан де Палма
Категорија:Филмови со Брус Вилис
Категорија:Филмови со Том Хенкс
Категорија:Филмови со Мелани Грифит
Категорија:Филмови со Морган Фримен
Категорија:Филмови засновани на романи
Европска музејска академија

**Европска музејска академија** —  непрофитна фондација во Холандија, основана по повод десетгодишнината од смртта на еминентниот музеолог Кенет Хадсон (1916-1999) од страна на група професионалци активни во областа на музеологијата и културата воопшто. Оваа група  многу години работела со Кенет Хадсон на шемата и контекстот на Европската награда за музеј на годината, под покровителство на Советот на Европа, како и под покровителство на кралицата Фабиола на Белгија.

## Цели
Академијата во минатото била училиште посветенo на Атина, божицата на мудроста, надвор од градските ѕидини на античка Атина. Денес Академијата e високообразовниa институција за истражување, со почесно членство. Целите на Европската музејска академија (ЕМА) се да се заштити наследството на Кенет Хадсон и да се шират вредностите и видувањата на неговото музеолошко размислување меѓу новите генерации на музејски професионалци, како и културните професионалци, активни на ниво на Европа. 

Фондацијата ЕМА се занимава со развој на истражувањата од областа на музејските иновации, ги стимулира новите идеи и искуства, ги нуди своие услуги како инкубатор за нови таленти и нови програми со цел да се подобри квалитетот на музејските услуги и музејскиот дискурс на ниво на Европа. Академијата не е образовна организација, иако редовно учествува во програми за обука и размена, туку е здружение на музејски професионалци од различно национално и културно потекло.  

ЕМА е организација со мисија да собере експерти, да изгради знаење, да ги сподели резултатите од собраните професионални искуства, кои ќе поттикнуваат дијалог во облата на музеологијата во Европа. Со текот на годините, Фондацијата развила посебен ЕМА модел, кој придонесува во повеќето европски земји преку давање на совети за наставната програма и специјализираните програми, обезбедува заеднички јазик и дидактички материјал, помага во организирање на семинари и студиски собири, промовира иновации во содржината и методологијата на наставата.

## Надворешни врски
* Официјална страница

## Наводи

Категорија:Фондации
Вуелта а Еспања 2017 - етапа 12 до етапа 21

Вуелта а Еспања 2017 започнала на 19 август, додека етапата 21 е предвидена на 10 септември. Издание во 2017 година започнала со единствениот екипен хронометар на трката.

## Пласмани

## Етапа 12

## Етапа 13

## Етапа 14

## Етапа 15

## Етапа 16

## Етапа 17

## Етапа 18

## Етапа 19

## Етапа 20

## Етапа 21

## Белешки

## Наводи

Категорија:Вуелта а Еспања 2017
Парк на принцовите

**Паркот на принцовите** (, литературно "Princes’ Park" на англиски) е фудбалски стадион во Париз, Франција. Објектот се наоѓа во југозападниот дел на француската престолнина , во рамките на 16-то окружување во Париз, во непосредна близина на стадион Жан-Буин (рагби место) и во рамките на пешачење од Стадионот на Ролан Гарос.

Стадионот, со сместивост за седење од 47.929 гледачи, е домашен терен на клубот Париз Сен Жермен од 1974 година. Пред отворањето на Стад де Франс во 1998 година, тој бил исто така дом арена на француската репрезентација во фудбал и во рагби. Теренот на Паркот на принцовите е опкружен со четири покриени трибини, официјално познати како Францис Борели, Аутеил, Париз и Булоњ .

Замислен од архитектот Роџер Таилиберт, сегашната верзија на Паркот на принцовите официјално била отворена на 4 јуни 1972 година, и чинела од 80–150 француски франци. Стадионот е трет кој е изграден на местото, првото отворање на вратите било во 1897 година, а второто во 1932 година .

ПСЖ го регистрирал својот рекорд на домашен терен во 1983 година, кога 49.575 гледачи биле сведоци на победа на клубот со резултат 2-0 над Ватерсхеј во четврт-финалето на Купот на победниците на Купувите. Сепак, Француската репрезентација за рагби фудбал го има апсолутниот рекорд на стадионот. Тие го поразиле велшкиот национален рагби тим со резултат 31-12 во 1989 година пред 50.370 гледачи.

## Наводи

Категорија:Спортот во Париз
Категорија:ФК Париз Сен Жермен
Категорија:Париз
Категорија:Згради и градби во Париз
Пријателот Џои (филм од 1957)

**„Пријателот Џои“** (англиски: *Pal Joey*) - американски филм од 1957 година, во режија на Џорџ Сидни. Главните улоги ги толкуваат: Рита Хејворт, Ким Новак, Френк Синатра, Барбара Николс, Елизабет Патерсон, Боби Шервуд, итн. Филмот е снимен врз основа на популарен бродвејски мјузикл од раните 1950-ти, а неколку песни од филмот (*Bewitched, Bothered and Bewildered*, *My Funny Valentine*, *Small Hotel* и *The Lady is a Tramp*) станале големи хитови. Исто така, филмот бил номиниран за наградата „Оскар“ во четири категории, додека Френк Синатра ја освоил наградата „Златен глобус“.

## Содржина
Џои Еванс е вредно, но романтично момче (го игра Синатра) кое сака да изгради нов ноќен клуб во Сан Франциско. Тој ги сака жените и штом ќе ја сретне наивната танчерка Линда (ја игра Новак), веднаш го обземаат искрени чувства кон неа. Меѓутоа, со цел да најде пари за новиот клуб, тој се дружи и со поранешната стриптизета Вера (ја игра Хејворт), која сега е богата вдовица и угледна госпоѓа.

## Наводи

Категорија:Американски филмови
Категорија:Музички филмови
Категорија:Филмови на англиски јазик
Категорија:Филмови од 1957 година
Категорија:Филмови на Џорџ Сидни
Категорија:Филмови со Френк Синатра
Категорија:Филмови со Ким Новак
Категорија:Филмови со Рита Хејворт
Категорија:Црно-бели филмови
Блоу аут (филм од 1981)

**Блоу аут** (англиски: *Blow Out*) - американски филм од 1981 година, во режија на Брајан де Палма, кој е автор и на сценариото. Главните улоги ги толкуваат: Џон Траволта, Ненси Ален, Денис Франц, Питер бојден, Курт Меј, итн. Насловот на филмот „Blow Out“ е посвета на познатиот филм на Микеланџело Антониони, „Blow Up“ од 1966 година. Со текот на времето, филмот добивал сè поголеми пофалби од филмските критичари, при што многумина го сметаат за најдобар филм на де Палма, а Квентин Тарантино го смета за трет најдобар филм на сите времиња (по „Рио Браво“ и по „Таксист“).

## Содржина

Џек Тери (го игра Траволта) е стручњак за специјални ефекти и поранешен полициски техничар. Случајно, тој е сведок на автомобилска несреќа при што од автомобилот што паднал во една река тој успева да ја спаси само жената. Подоцна дознава дека таа е проститутката Сели (ја игра Ален), додека мажот бил важен политичар, претседателски кандидат. Лентата со звуците што ги снимил за време на несреќата (за својата збирка на звуци од природата) го наведуваат да се посомнева дека несреќата не била случјна. Така, тој започнува сопствена истрага и притоа открива цела завера со многу злосторства, но воопшто не насетува за колку голема работа станува збор...IMDb, Blow Out (1981) (пристапено на 28.9.2017)</ref

## Наводи

Категорија:Американски филмови
Категорија:Трилери
Категорија:Филмови на англиски јазик
Категорија:Филмови од 1981 година
Категорија:Филмови на Брајан де Палма
Категорија:Филмови со Џон Траволта
Категорија:Филмови со Ненси Ален
Црква „Св. Талалеј“ - Горно Крушје

**Свети Талалеј** — главна селска црква во поречкото село Горно Крушје.

Црквата е сместена во самото село. Споена со црквата се наоѓа и самата камбанарија.

## Галерија


Податотека:Натпис од црквата „Св. Талалеј“ - Горно Крушје.jpg|Натпис од вратата на црквата
Податотека:Црква „Св. Талалеј“ - Горно Крушје 2.jpg|Апсидата на црквата
Податотека:Црква „Св. Талалеј“ во село Горно Крушје 06.jpg|Црквата погледната од патеката која води до нејзе
Податотека:Црква „Св. Талалеј“ - Горно Крушје.jpg|Поглед на црквата
Податотека:Влезна врата од црквата „Св. Талалеј“ - Горно Крушје.jpg|Влезот во црквата
Податотека:Црква „Св. Талалеј“ во село Горно Крушје 02.jpg|Поглед на црквата
Податотека:Црква „Св. Талалеј“ во село Горно Крушје 03.jpg|Камбанаријата на црквата
Податотека:Црква „Св. Талалеј“ во село Горно Крушје 05.jpg|Фреска над влезот во црквата


## Поврзано
* Горно Крушје
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Горно Крушје (Порече)
Горно Крушје
Црква „Св. Петка“ - Грешница

**Света Петка** — главна селска црква, во поречкото село Грешница.

Црквата е сместена на самиот влез во селото. Во дворот на црквата се наоѓаат и самите селски гробишта

## Галерија


Податотека:Камбанарија на црквата „Св. Петка“ - Грешница.jpg|Дрвена камбанарија во дворот на црквата
Податотека:Селски гробишта во Грешница.jpg|Селските гробишта во црковниот двор
Податотека:Црква „Св. Петка“ - Грешница 2.jpg|Апсидата на црквата
Податотека:Црква „Св. Петка“ - Грешница.jpg|Поглед на црквата
Податотека:Црква „Св. Петка“ во село Грешница (3).jpg|Натпис над црквата


## Поврзано
* Грешница
* Дебарско-кичевска епархија
* Бродско архијерејско намесништво
* Бродска парохија

## Наводи

## Надворешни врски

Категорија:Грешница (Порече)
Грешница
Светско првенство во друмски велосипедизам 2017

**Светско првенство во друмски велосипедизам 2017** — 90. издание на светското првенство кое се одржувало во градот Берген, Норвешка, од 17 до 24 септември 2017.

Првенството се состоело од 12 настани за сениори, јуниори и до 23 години, меѓу кои една друмска трка, екипни хронометри, како и по еден поединечен хронометар за мажи и жени, како и друмски трки и поединечни хронометри за возачите до 23 години, јуниорите и јуниорките.

Норвешка била домаќин вторпат на светското првенство, по Осло (1993).

Шантал Блак од Холандија ја освоила женската друмска трка, додека Петер Саган од Словачка ја освоил машката друмска трка. Саган станал прв кој освоил три последователни првенства.

## Кандидатури

На 25 септември 2014 година по дводневен состанок одржана на Светското друмско првенство 2014 во Понферада, Шпанија, било одлучено Берген да биде домаќин на првенството во 2017 година. Градот бил одбран пред Инсбрук (Австрија), Мелбурн (Австралија) и Богота (Колумбија).

Берген ја испратил својата апликација до 1 јануари 2014 година. Дотогаш имале осумнаесет месеци планирање на настанот. Вкупниот буџет за настанот бил 156 милиони норвешки круни. Од нив, 58 милиони биле наменети како такса кон UCI за самата организација. Претседателот на норвешката федерација, Харалд Тидеман Хансен, го отфрлил да плати повеќе од тоа. Норвешка имала неуспешна кандидатура за Светското првенство 2016.

## Распоред

Сите настани започнале и завршиле во Берген. Времето е според средноевропското време (UTC+1).

## Резултати
### Сениорски трки

### Под 23 години

### Јуниорски трки

## Освојувачи на медали

## Наводи

## Надворешни врски

* 
* Резултати, почетен поредок, настапи на страницата на UCI

Категорија:Светски првенства во друмски велосипедизам
Категорија:2017 во друмскиот велосипедизам
Категорија:Норвешка во 2017 година
Категорија:Друмскиот велосипедизам во 2017 година
Панкас

десно|мини|300x300пкс|Глетка од Панкас
**Панкас **(на португалски: **Pancas**) е општина во бразилската држава Еспирито Санто, југоисточниот крајбрежен дел на Бразил. Зафаќа површина од 824 км2 и има население од 20,025 жители (2005 г.) ..

## Географија и местоположба
Се наоѓа на утоката на реката Досе, во северозападниот дел на државата. Локално, тоа е познато како добро место за параглајдерство. Пејзажот низ градот се одликува со голем број на гранитни шилести карпи, при што Педра Агуља ("Иглеста карпа") во близина на градот е втората највисока вертикална гранитна карпа (*"chaminé"*) во Бразил, по познатата карпа Корковадо во Рио де Жанеиро.

## Историја
Пред да пристигнат првите европски доселеници и колонизатори, областа беше населена со Американски староседелци. Првите европски доселеници го основале селото наречено Сао Силвано, но тоа било уништено од локалните доморотци. Првите постојани жители пристигнале во 1918 година, барајќи вредни минерали, но регионот на реката Досе бил практично ненаселен сè до 1925 година, кога бил изграден првиот мост над реката Досе, наречен мост Флоријан Авидос, и ова довело до тоа повеќе луѓе да се населат на северот на државата за првпат. Мостот првенствено го отворил пристапот до сеча на компании кои довеле повеќе луѓе и за плантажи за кафе, отворајќи го патот до долината каде што се наоѓа Панкас. Првата населба во областа била основана во 1925 година и била наречена Носа Сењора Да Пења.

Имигрантите во градот во 1920-тите и 1930 година вклучувале голем број етнички Германци, а германскиот дијалект Источен Померански (сега речиси исчезнат во Европа) сè уште се зборува во оваа област.

## Наводи

Категорија:Бразил
Тамбаба

**Тамбаба** е официјална нудистичка плажа во Бразил, сместена на атлантскиот брег  јужно од Жоао Песоа и  северно од Ресифенудизамот е изборен.

Тамбаба е кратка плажа, околу . До неодамна, конечниот пристапен пат бил неасфалтиран. Меѓутоа, како дел од инфраструктурата и развојот на регионот,  автопатот Министро Абелардо Јурема (ПБ-008) е завршен и трасата е поплочена од Жоао Песоа до Тамбаба. Тамбаба се наоѓа во општината Питамбуи во државата Параиба и се смета за една од најдобрите плажи во Бразил. Додека таа е позната по својата нудистичка плажа, има и јавна плажа без нудизам.

Оваа област има корист од близината на неодамна проширената маршрута BR-101 од Ресифе до Жоао Песоа до Натал, како и на другите плажи на Табитинга, Праја Бела и Кокерињо. Овој пат се смета за од голема важност за економијата на Параиба која се шири поради зголемувањето на туризмот во областите во и околу Тамбаба и поширокиот регион, вклучувајќи го и Жоао Песоа.

Одморалиштето Тамбаба Клуб Резертот, клуб од 150 хектари земја, е тесно поврзан со плажата Тамбаба.

## Наводи

## Надворешни врски
*Official information on Tambaba in Portuguese only

Категорија:Бразил
Категорија:Плажи
Категорија:Нудистички плажи
Господинот Шмит (филм)

**Господинот Шмит** (англиски: *About Schmidt*) – американски филм од 2002 година, во режија на Александар Пејн, а според сценариото на Александар Пејн и Џим Тејлор, засновано на романот на Луис Бегли. Главните улоги ги толкуваат: Џек Николсон, Кети Бејтс, Хоуп Дејвис, Дермот Малрони и Џун Сквиб. Филмот бил номиниран за наградата „Оскар“ во категориите за најдобар глумец и најдобра споредна глумица. Исто така, бил номиниран за наградата „Златен глобус“ во пет категории, од кои победил во две - за најдобар глумец и за најдобро сценарио.

## Содржина
Ворен Шмит (го игра Николсон) е успешен човек кој работи во осигурително друштво, но на возраст од 66 години мора да оди во пензија. Тогаш, неговиот живот се менува од корен и времето го поминува само со сопругата Хелен, која набргу умира. Дури тогаш, тој сфаќа дека е осамен, па почнува да го финансира образованието на едно дете од Танзанија. Потоа, тој ги открива љубовните писма на жена му и неговиот најдобар пријател. Затоа, со својата камп-куќичка заминува на патување по местата што ги посетил во минатото, по што ја посетува ќерката. Таа ја подготвува свадбата, но Ворен воопшто не го одобрува нејзиниот брак...

## Наводи

Категорија:Американски филмови
Категорија:Филмови на англиски јазик
Категорија:Филмови на Александар Пејн
Категорија:Филмови од 2002 година
Категорија:Филмови засновани на романи
Категорија:Филмови со Џек Николсон
Категорија:Филмови со Кети Бејтс
Пиратите од Карибите: Одмаздата на Салазар

***Пиратите од Карибите: Одмаздата на Салазар*** (англиски: *Pirates of the Caribbean: Salazar's Revenge*), се сретнува и како ***Пиратите од Карибите: Мртвите не раскажуваат приказни*** (англ. *Pirates of the Caribbean: Dead Men Tell No Tales*) — американски филм од 2017 година, во режија на Јоаким Ронинг и Еспен Сандберг. Главните улоги ги играат: Џони Деп, Џефри Раш, Хавиер Бардем, Брентон Твејтс, Каја Скоделарио, Кевин Макнали, Орландо Блум, Кира Најтли, итн. Филмот претставува петти дел од серијалот „Пиратите од Карибите“.

Премиерата на филмот во САД била на 26 мај 2017 г., а во Македонија на 25 мај истата година.

## Содржина
Карина Смит (ја игра Скоделарио), одгледана во сиропиталиште, наследила од својот татко тетратка со тајна карта, со помош на која се стигнува до островот каде се наоѓа тризабецот на Посејдон. Истовремено, младото момче Хенри Тарнер (го игра Твејтс), синот на Вил Тарнер, го ослободува капетанот Џек Спароу (го игра Деп) од затворот, со цел да ја тргне магијата што го разделува од татко му. Истовремено, еден призрачен брод, предводен од капетанот Салазар (го игра Бардем) го заробува бродот на капетанот Хектор Барбоса (го игра Раш), а за да си го спаси животот, Барбоса му ветува дека ќе го одведе до Џек Спароу. Капетанот Салазар упорно го бара Спароу, кој во младоста му избегал, исмејувајќи го. Капетанот Салазар успева да го стигне Џек Спароу, но тој се спасува благодарејќи на тоа што морнарите духови не смеат да стапнат на копно. Капетанот Барбоса ги заробува Спароу, Хенри Тарнер и Карина Смит, а таа го носи неговиот брод до островот, но нив ги следи капетанот Салазар. На крајот од филмот, во борбата меѓу морнарите духови, екипажот на Барбоса и екипажот на Џек Спароу, кога се чини дека сè е загубено, Барбоса свесно се жртвува себеси и го повлекува Салазар во длабочините, со цел да ја спаси Карина, која е неговата ќерка. Хенри останува заедно со Карина, а истовремено, тој ги среќава своите родители, Вил Тарнер (го игра Блум) и Елизабет Свон (ја игра Најтли).

## Улоги

|-
|Џони Деп
|капетан Џек Спароу
|-
|Хавиер Бардем
|капетан Армандо Салазар
|-
|Брентон Твејтс
|Хенри Тарнер
|-
|Каја Скоделарио
|Карина Смит / Барбоса
|-
|Кевин Макнали
|Џошами Гибс
|-
|Џефри Раш
|капетан Хектор Барбоса
|-
|Стивен Грем
|Скрам
|-
|Орландо Блум
|Вилијам „Вил” Тарнер
|-
|Кира Најтли
|Елизабет Свон-Тарнер
|}

## Наводи

## Надворешни врски

* 

Категорија:Американски филмови
Категорија:Филмови на англиски јазик
Категорија:Филмови од 2017 година
Категорија:Филмови со Џони Деп
Категорија:Филмови со Хавиер Бардем
Категорија:Филмови со Орландо Блум
Категорија:Филмови со Кира Најтли
Категорија:Филмови со Џефри Раш
Категорија:Пиратите од Карибите
Категорија:Акциони филмови
Категорија:Филмови за пирати
Категорија:Американски фантастични филмови
Категорија:Американски акциони филмови